Source: http://www.marandi.fie.ee/jahifoorum/viewtopic.php?p=126422
Timestamp: 2019-09-21 23:55:17+00:00
Document Index: 2650258

Matched Legal Cases: ['§ 88', '§ 47', '§ 26', '§ 24', '§ 24', '§ 47']

Postituse pealkiri: KKI õigus relva kontrollimisel
Postitatud: N Veeb 02, 2017 8:31 am
Keskkonnainspektsiooni poolt teostatavates jahikontrollides tuleb tihti ette, et
jahimees ei mõista, miks ja mille alusel inspektor kontrollib jahimehe relvaluba ja
jahis kasutatavat tulirelva. Et vältida edasisi arusaamatusi, siis toon välja
mõned selgitused.
Relvaseaduse § 88 kohaselt teostab riiklikku järelevalvet relvade, tulirelva osade
ja laskemoona käsitlemise üle Politsei- ja Piirivalveamet ja relvade ning
laskemoona sisseveo, väljaveo ja edasitoimetamise üle Maksu- ja Tolliamet.
Jahiseaduse § 47 kohaselt teostab riiklikku järelevalvet jahiseaduse ja selle
alusel kehtestatud õigusaktide nõuete täitmise üle Keskkonnainspektsioon. Seega,
kuigi Keskkonnainspektsiooni kontrolliõiguse kohta relvaseadus midagi ei ütle, on
Keskkonnainspektsioonil õigus jahitulirelva kasutamist kontrollida jahiseaduses
määratu alustel.
Jahiseaduse § 26 lg 1 määrab, et jahitulirelv on tulirelv, mis on omandatud
relvaseaduse alusel jahipidamise otstarbel.
Seda, kas jahil kasutatav tulirelv on jahitulirelv, on võimalik kontrollida üksnes
vaadates relva omaniku relvaloal relva otstarbe kohta tehtud märget. Seega on
keskkonnakaitseinspektoril õigus osundatud jahiseaduse paragrahvi kohaselt
jahimehe relvaloalt seda vaadata.
Lisaks annab õiguse relvaloal tulirelva otstarvet kontrollida
poolautomaattulirelva puhul jahiseaduse § 24 lg 1 p 2, kui määrab, et lubatud
jahipidamisvahendiks on jahipidamise otstarbel registreeritud poolautomaattulirelv,
mille salve mahub kuni 2 padrunit.
Ja lõpuks annab inspektorile jahimehe relvaloalt tulirelva kasutusotstarvet vaadata
ka jahiseaduse § 24 lg 4 p 11, mis määrab, et keelatud on jahipidamine
tulirelvaga, mis ei ole jahitulirelv. Ilma relvaloal kasutusotstarbe märget
vaatamata ei saa inspektor teada, kas tegemist on jahitulirelvaga.
Nimetatud paragrahvid annavad keskkonnakaitseinspektorile õiguse kontrollida nii
jahimehe relvaluba kui jahis kasutatavat tulirelva.
Meil siin foorumis ju targemaid mehi, mida teie arvate kas on õige seaduse tõlgendus.
Postitatud: N Veeb 02, 2017 7:00 pm
Kes garanteerib KKI inspektorite pädevuse relvade alal? On kogemus kus pumppüssi peeti poolautomaadiks ja mul läks ikka tüki aega, et meestele selgeks teha mis asi on poolautomaat, mis asi on pumppüss ja mis vahe neil on.
Postitatud: N Veeb 02, 2017 7:29 pm
Lugesin veelkord relvaseadust, jahiseadust ning ka Korrakaitseseadust.
Mina tõlgendaks seda nüüd nii, et:
1. PPAl (ja EMTAl) on ainukesena õigus kontrollida sinu relva.
2. KKIl on õigus kontrollida, kas sa oled jahis jahirelvaga - inspekteerida relva numbrit (hoiad relva enda käes) ning kontrollida vastavust relvaloale ja kasutusalale.
3. KKIl ei ole õigust nõuda relva ega selle osade(ka salv) ega laskemoona üleandmist inspekteerimiseks. äärmuslikuks minnes - ei tohigi neile anda relva ega laskemoona üle. (välja arvatud kinnipidamisel.)
4. Kui annad KKIle mingil põhjusel üle salve, siis tühjaks laetuna!
5. Kui neil on põhjendatud kahtlus keelatud vahendi kasutamise osas, siis on neil vastavalt korrakaitseseadusele õigus isikuid ka kinni pidada või esitada kutse oma ametiruumi ohu ennetamiseks või selle vältimiseks (vt. KKS $31)
Kuna ma ei ole jurist, siis see võib minu lihtsustatud arusaam ka vale või kallutatud.
NB! Igatahes, enne kui KKIga raksu minna, tasub meeles pidada, et neil on õigus ka inimesi kinni pidada!
NBB! jamade ennetamiseks on alati mõistlikum enne küsida - ma võin omalt poolt öelda, et olena alati KKI inimestega hästi läbi saanud. Kui suhtuda nendesse kui inimestesse, suhtuvad ka nemad nii ja kui oled eksinud...siis võivad ka nemad olla endiselt inimlikud!
Postitatud: E Veeb 06, 2017 3:57 pm
Huvitav, kas KKIle on juba hangitud kiibilugejad? Milleks muidu kiibistamiskohustus?
Postitatud: E Veeb 06, 2017 5:05 pm
Milleks muidu kiibistamiskohustus?
Kiibid pole mõeldud mitte KKI-le vaid koera omanikule,et leitud koera kellegagi siduda.Ise asi millisel vanamutil,küla vahel see kiibilugeja on Inimesed on agarad, leitud lemmikud jõuavad ruttu(vahel liigagi) varjupaika ja seal kontrollitakse kiipi kohe.Muuseas on ka inspektoritel kiibilugejad olemas.
Postitatud: E Veeb 06, 2017 9:46 pm
Kiibi numbri järgi on koer leitav üldjuhul ka kennelliidu registrist, kui ta on seal kirjas. Samas, kui koeral olev kiibi number ja passis/ekl registris olen kiibi number ei kattu, saab küsida, kas ikka see koer on see õige. Minul ühel koertest on kiip kadunud või lõpetanud töö, ühekorra kontrolliti ja tehti avastus, et kiipi polegi :p eks kiip on suuresti omaniku, mitte inspektori jaoks.
Postitatud: K Veeb 08, 2017 9:42 pm
Vaadake, kui omanik soovib oma kadunud lemmikut kiibi abil leida, oleks kiibistamine ju vabatahtlik tegevus (ehk omaniku enda mure). Meil täna aga kohustuslik. Minu koer on kiibistatud, kiip kliinikus korduvalt kontrollitud - töötab. Loodan et lemmik kaduma ei lähe ning pole vaja otsida. Kui uskuda ajakirjandust siis pahatahtlike äritsejate (koeravaraste) vastu ei aita kiip kah. Ikka ise peab teadma, kus lemmik asub.
Hea teada, et KKIl lugejad olemas.
Postitatud: N Veeb 09, 2017 6:38 am
Teema kisub küll teiseks aga eks koer ole ka omamoodi relv .Kuskilt,mingi itimehe jutt jäi kõrva,et arendatakse kiipi,mida saab üle interneti jälgida.Ma olen ammu mõelnud,miks sellist asja veel tehtud pole.Muuseas,vahel on kohustuslikud asjad ka kasulikud,kuigi eestlase komme on kohe vastu olla
Postitatud: N Veeb 09, 2017 7:28 am
Aga mis hetkest algab KKIl õigus üldse relva kontrollida?
Postitatud: N Veeb 09, 2017 9:05 am
Ei saa aru mida te jahute. Lugege korralikult läbi JAHISEADUS. Seal kenasti kirjas:
7. peatükk Riiklik järelevalve ja keskkonnale tekitatud kahju
§ 47. Riiklik järelevalve
Riiklikku järelevalvet käesoleva seaduse ja selle alusel kehtestatud õigusaktide nõuete täitmise üle teostab Keskkonnainspektsioon.
Siia alla kuulub ka Jahieeskiri. Tervet peatükki foorumisse ei hakanud kopeerima - siin viited ka teistele seadustele ära märgitud mida inspektor on pädev kontrollima ja mida mitte. Sellest tulenevalt tehke ka omad järeldused kas tasub inspektori pädevuses kahelda või mitte kui ta näiteks küsib näha sinu jahiautomaadi salve .
Viidet relvaseadusele ei olegi vaja - keskkonnametnik ei kontrolli otseselt sinu relva vastavust Relvaseadusele vaid kontrollib, et sinu jahirelv oleks vastavuses Jahiseaduses toodud nõuetega.
Postitatud: N Veeb 09, 2017 12:58 pm
aivar00 tuline õigus. Pole vaja jahuda, mida inspektor võib kontrollida või mida mitte. Poolautomaadi omanikud, tehke lihtsalt oma salved seadusele vastavaks ning polegi vaja metsa minnes karta, kummas taskus sul õige salv on.
Postitatud: N Veeb 09, 2017 3:58 pm
aivar00 tuline õigus. Pole vaja jahuda, mida inspektor võib kontrollida või mida mitte. ...
a kui tark inspektor võtab su relva, pistab oma autosse ja ütleb, et sul pole vastavalt relvaseadusele õigust anda relva teisele isikule üle, va politseiametnik ametikohustuste täitmisel ning nüüd lähme politseisse vormistama protokolli relvaseaduse rikkumise kohta, mis siis ...
Postitatud: N Veeb 09, 2017 6:03 pm
Siis asi väga lihtne kui jahimees ise oli ning oma relva inspektorile või muule teisele isikule üle andis.
Mina küsiks kohe politseis - MILLE ALUSEL KKI INSPEKTOR MINU RELVA TOHTIS KÄIDELDA?
Käitlemine teadaolevalt on relva hoidmine või ka edasikandmine. Mina relvaomanikuna ei ole talle sellist luba andnud ei suuliselt ei kirjalikult. Ja kui KKI inspektoril juhtumisi puudub ka vastava relva liigiluba, siis olen enam kui kindel, et see sama tark KKI inspektor saab politseist endale karistuse kaela. Kui niisama mitte, siis hea advokaadi abiga kohe kindlasti.
Põhjus väga lihtne - KKI inspektoril puudub sellise tegevuse jaoks pädevus.
Loodan, et säherdusi "spetsialiste" meil ei ole. Samas ei imestaks ma ka sellise juhuse üle. Agarus võib ka ogaruseks osutuda .
Postitatud: N Veeb 09, 2017 6:25 pm
No ei saa aru ,miks mõni mees tahab kogu aeg kõigi kontrollijate,inspektorite või politseinikega vaidlema hakata.Kui sul kõik on korras,nö.pea kammitud ja huuled värvitud,näita oma paberid,pistulid ja penid ette ja saad jahti edasi pidada.
Postitatud: N Veeb 09, 2017 6:57 pm
Eks sul ole ju õigus, aga .... kui on selline hää inspektor, kes su võtab vahele sellega, et andsid relva tema kätte (nt kontrollimaks mitu padrunit salve mahub vms), mida sa ei tohiks teha, siis oledki oma korras asjadega purgis.
Aga kuidas nad seda ilma kätte võtmata kontrollida saavad, vot seda küll ei tea ...
ja kuna KKI tüdrukud relvade alal pädevad ei ole, siis olen oma silmaga igasugu naljakaid katseid näinud ja arvamusi kuulnud nende suust.